17 Bagolwane ba ba balang setlhogo seno ba ka ithuta dintlha tseno tsa botlhokwa go tswa mo pegong eno e re sa tswang go tlotla ka yone: (1) Kgato ya botlhokwa thata e re ka e tsayang go ipaakanyetsa tlhaselo e e tlang ya “Baasiria,” ke go nonotsha tumelo ya rona mo Modimong le go thusa bakaulengwe ba rona gore le bone ba dire se se tshwanang. (2) Fa “Baasiria” ba tlhasela, bagolwane ba tshwanetse ba bo ba tlhatswegile pelo tota gore Jehofa o tla re golola. (3) Ka nako eo, taelo e e bolokang matshelo e re e tla e newang ke phuthego ya ga Jehofa, e ka nna ya lebega e sa utlwale go ya kafa batho ba lebang dilo ka gone. Rotlhe re tshwanetse go iketleeletsa go ikobela ditaelo dipe fela tse re tla di newang, le fa di ka lebega di sa utlwale go ya kafa batho ba lebang dilo ka gone. (4) Eno ke nako ya gore ope fela yo o ka tswang a ikanya dithuto tsa lefatshe, dithoto, kgotsa mekgatlho ya batho, a fetole tsela e a akanyang ka yone. Bagolwane ba tshwanetse go thusa motho ope fela yo gone jaanong tumelo ya gagwe e ka tswang e le bokoa.